**Undervisningsmetoder i biopat/naturopath studiet**

I disse år er der meget fokus på undervisningsformer herunder e-learning. Begrebet rummer alt fra virtuel undervisning, hvor eleven ikke møder en lærer i den anden ende af programmet, til den mere personlige udveksling af fx mails mellem elev og lærer.

Mellem disse to yderpunkter finder man også metoder som brug af film, videooptagelser af undervisningen i klasseværelset, brug af webinarer og et væld af andre elektroniske teknikker.

En præcis definition af, hvad e-learning egentlig er, foreligger endnu ikke, men eVidenCenter.dk definerer som følgende:

**Læring, der er helt eller delvist medieret af digitale medier.** [Link](http://www.evidencenter.dk/emneside.aspx?menuID=1&omraadeID=126&sideID=272&folditem=div1)

Den nærmere definition af digitale medier fra Datalogisk Institut (KU) er: ”…de tekniske systemer eller redskaber, der sætter os i stand til at meddele os til hinanden.” [Link](http://www.diku.dk/ominstituttet/jubilee/dikus_jubilaeumsskrift/16.Digitale_medier.pdf/), hvilket må siges at dække ret bredt.

På Institut for Biologisk Medicin har vi derfor valgt at lægge vores definitioner lige så bredt op som ovenstående.

Det betyder, at vi har tre hovedkomponenter som vores kommunikationsform:

1. **Lærer konfrontationstimer**, hvor den studerende skal møde til klasseundervisning. Disse konfrontationstimer bliver som regel videooptaget, så eleven efterfølgende kan bruge dem som repetition.

*Force: giver underviseren en mulighed for at have direkte kontakt med eleven og dermed skabe gode relationer, hvilket fremmer indlæringen.*

2. **Enetimer**, som foregår pr. mail eller skype eller personlig fremmøde. Vi vægter denne undervisningsform lige så højt som lærerkonfrontationstimerne, fordi vi kan skabe det individuelle undervisningsforløb, som kan være nødvendigt i voksenundervisning, hvor de studerendes kompetencer er vidt forskellige.

*Force: mulighed for at gøre eleven mere sikker i sin viden samt samle op på de huller der måtte være i denne, uden forstyrrelser fra andre elever.*

3. **Brug af e-learning** med youtube film, videooptagelser, diverse tjekskemaer gennem fx Multiple choice. Repetition af undervisningen via videooptagelser.

Brug af e-learning på skolen er stadig i sin spæde begyndelse, men vil fremover blive brugt som et vigtigt bidrag til de øvrige pædagogiske værktøjer.

*Force: meget velegnet metode for eleven til selvstændigt at få understreget de vigtige linjer i den øvrige teoretiske undervisning.*